ארי דוידוביץ'

ארי דוידוביץ' הוא במאי, תסריטאי ומפיק ישראלי של קולנוע תיעודי, טלוויזיה וניו מדיה. נולד וגדל בשכונת נוה שאנן בחיפה. לאחר לימודיו האקדמיים השתקע בתל אביב. בשנת 2007, דוידוביץ' כתב וביים את סרטו הדוקומנטרי הראשון, "מחכים לגודיק", המביא את סיפור עלייתו ונפילתו של מלך המחזמר של שנות ה-60, גיורא גודיק. ב-2010, כתב, ביים והפיק את "אלוף העולם שלי", סרט על מסעו של אלוף האיגרוף מרחב מוהר בדרך לאליפות העולם. ב-2015 יצא סרטו "תרצה אתר: ציפור בחדר", שאותו כתב, ביים והפיק. הסרט, המביא לראשונה למסך את סיפור חייה ומותה של המשוררת והפזמונאית תרצה אתר, זכה בפרס השופטים בפסטיבל הסרטים הבינלאומי בחיפה. הסרט הוקרן בסינמטק תל אביב במשך 8 חודשים ברציפות. ב-2019 יצא סרטו "החיים הנסתרים של שייקה אופיר", שגם אותו כתב, ביים והפיק. הסרט הוקרן ברשת בתי הקולנוע לב במשך 10 שבועות. ב-2024 יצא סרטו "אם העולם הזה הוא ים", המביא את סיפור חייו ויצירתו של המשורר נתן יונתן. דוידוביץ' הפיק את הסרטים "כל הבקרים השמחים" בבימויו של עומר יפמן (2012), "חלומות של דובים" בבימויה של אורלי בויום (2013) ו"לשמור בבטן" בבימויים של חן רותם ועומר יפמן (2020). בשנת 2009, יזם את "דוקו-צ'אלנג' ישראל", תחרות שנתית ליצירת סרטים דוקומנטריים קצרים, שבה שימש מפיק ומנהל אמנותי במשך שש שנים. בין השנים 2013–2016 היה העורך הראשי של כנס ותחרות "יוצרים ברשת", ליצירת תוכני וידאו מקוריים לאינטרנט, מטעם איגוד מפיקי הקולנוע והטלוויזיה בישראל, בשיתוף YouTube. דוידוביץ יזם וערך שורה של סדנאות בינלאומיות בתחומי היצירה הקולנועית, בין השאר: סמינר "סיפור" עם מאסטר הכתיבה רוברט מקי, אותו הביא לישראל שלוש פעמים, כולל בהופעתו האחרונה בפני קהל בנובמבר 2022; סטודיו למשחק עם מאמנת השחקנים האגדית איוואנה צ'בק, שהגיעה לישראל ביוזמתו ארבע פעמים, סדנת "דוקו דוקטור" עם פרננדה רוסי וסדנאות וסמינרים נוספים לקולנוע דוקומנטרי עם מגוון מומחים בינלאומיים. דוידוביץ' אף שימש כיועץ התוכניות של פסטיבל דוקאביב לקולנוע דוקומנטרי. דוידוביץ' ערך תוכניות תרבות בטלוויזיה ועסק בעיתונות ככותב ועורך בעיתונים וכתבי עת, בהם: מעריב, חדשות, הארץ, העיר, מוניטין ומקומוני ידיעות תקשורת. בין השנים 2010–2012 כיהן בהתנדבות כחבר מדור הפרינג' במשרד התרבות והספורט, ובשנים 2018–2020 כיהן כחבר הנהלת הפורום הדוקומנטרי הישראלי. דוידוביץ הוא בעל תואר מוסמך בתקשורת המונים מטעם האוניברסיטה העברית, בוגר החוג לפסיכולוגיה ולימודים כלליים במדעי הרוח מאוניברסיטת חיפה, בוגר התוכנית לייעוץ ארגוני מטעם האוניברסיטה הפתוחה, בוגר התוכנית למפיקים יוצרים של שותפות תל אביב - לוס אנג'לס, מופיע ומרצה על קולנוע תיעודי, יועץ ומלווה יוצרים צעירים בתהליך היצירה. מחכים לגודיק (2007) אלוף העולם שלי (2010) כל הבקרים השמחים (2012) - במאי: עומר יפמן חלומות של דובים (2013) - במאית: אורלי בויום תרצה אתר: ציפור בחדר (2015) החיים הנסתרים של שייקה אופיר (2019) נתן יונתן - אם העולם הזה הוא ים (2024) האתר הרשמי של ארי דוידוביץ ארי דוידוביץ' במסד הנתונים IMDb אתר הסרט "החיים הנסתרים של שייקה אופיר" מאיה כהן, "הסודות של שייקה אופיר", 17 ביוני 2019 באתר ישראל היום אתר הסרט "תרצה אתר: ציפור בחדר" עמי פרידמן, שמרי נפשך: חידת מותה של תרצה אתר, באתר ynet, 8 בספטמבר 2017 תרצה אתר, הקראת "שיר עידוד" מתוך ערב מחווה בסינמטק לציון 40 שנה למות המשוררת, 7 בספטמבר 2017, באתר יוטיוב אלי אליהו, סרט חדש על תרצה אתר שופך אור על יחסיה המורכבים עם אביה, נתן אלתרמן, באתר הארץ, 17 בנובמבר 2015 ארי דוידוביץ'‏, לפתור את החידה: מאחורי הקלעים של הסרט על תרצה אתר, באתר וואלה, 18 בנובמבר 2015 עידו ישעיהו‏, מחפשת אשנב: "תרצה אתר: ציפור בחדר" מחפה על חוסריו ביופי וברגש, באתר וואלה, 19 בנובמבר 2015 שרי שביט, "תרצה אתר: ציפור בחדר": על פי תהום, באתר ynet, 19 בנובמבר 2015 גידי אורשר, "תרצה אתר: ציפור בחדר" – הנשר והאנקור, 28 אפריל 2016, באתר סולם אורשר נירית אנדרמן, כשגבר אוהב אשה, אוהב גם גבר, באתר הארץ, 27 באפריל 2012 מחכים לגודיק: כתבה על הסרט בחדשות ערוץ 22, 9 ביולי 2007, באתר יוטיוב נועה מנהיים, האיש שהדהים את העולם, באתר הארץ, 20 בדצמבר 2017 מרלין וניג,"אם העולם הזה הוא ים: המילים שריצפו את חייו של נתן יונתן", באתר פורטפוליו, 23 באוגוסט 2024 HyperMedia Films (2011-05-10), Waiting for Godik / מחכים לגודיק, נבדק ב-2018-03-14 HyperMedia Films (2016-01-05), תרצה אתר - ציפור בחדר / טריילר, נבדק ב-2018-04-15 חינוכית ראשונים בעולם (2014-01-01), יוצרים ברשת: מעדיפים את החופש של האינטרנט, נבדק ב-2018-03-14 DocAviv, archive.docaviv.co.il